tomron87/hebrew-wikipedia-sentences-corpus huggingface dataset:
לאחר מכן, נוויל, זיין, בריז וקיד הפכו להיות מעורבים בפיוד מרובע, מה שהוביל לקרב מרובע ביניהם באירוע.
בחודש אוגוסט 2013, ביילי החלה להצטוות אל שארלוט באופן קבוע, אך הן ישר למטרה של קבוצת ה-BFFs (סאמר רה וסשה בנקס) כאשר הן ניסו לצרף אליהן את ביילי.
העלילה המשיכה בצורה שבה שארלוט בגדה בביילי במהלך אחד הקרבות שלהן, והיא עברה לצד של ה-BFFs במקומה.
ב-1 במאי 2014, ביילי כשלה בניסיונה להעפיל לטורניר על אליפות הנשים הפנויה של NXT, כשכבר בסיבוב הראשון היא הפסידה לסשה בנקס.
ב-12 ביולי, ביילי הצמידה לניצחון את שארלוט במהלך קרב שלוש נגד שלוש.
באוגוסט 2014, ביילי ניצחה את סשה בנקס והפכה לטוענת לכתר, ומשום כך קרב בין שארלוט לבין ביילי נקבע לאירוע.
האירוע נפתח עם הקרב של האסנשן (קונור וויקטור) שהגנו על אליפות הזוגות של NXT נגד הלוצ'ה דרגונס (סין קארה וקאליסטו).
הקרב הסתיים לאחר שקאליסטו ביצע את מהלך הסיום שלו, הסלידה דל סול על ויקטור ובכך הלוצ'ה דרגונס הפכו לאלופי הזוגות החדשים.
בקרב השני, ברון קורבין התחרה נגד CJ פרקר.
קורבין ביצע על פרקר את מהלך הסיום שלו, ה-End of Days, מה שאיפשר לו להצמיד לניצחון את פרקר לאחר 29 שניות בלבד.
לאחר מכן, סילבסטר לפורט ואנזו אמורה נפגשו אחד נגד השני לקרב שיער נגד שיער.
אמורה הצמיד את לפורט לניצחון.
בעוד שלפורט עזב את הזירה לאחר הקרב במהירות, השותף שלו, מרקוס לואיס, הסתפר במקומו.
הג'נרל מנג'ר של NXT, ויליאם ריגל, הציג את המתאבק קנטה, שערך את הבכורה שלו.
במהלך הצגתו, קנטה הודיע שהוא יוכר מעתה ואילך בשם הידאו איטמי (שפירושו: גיבור של כאב).
רגעים לאחר מכן, הוא נקטע על ידי האסנשן, שעדיין כעסו על איבוד חגורות האליפות שלהם וכתוצאה מכך, הם החלו לתקוף את איטמי.
קונור דרש מריגל קרב חוזר, אך איטמי תקף את האסנשן בחזרה והרחיק אותם ממתחם הזירה.
בקרב הרביעי של הערב, בול דמפסי התחרה נגד מוג'ו ראולי.
דמפסי ניצח לאחר שקפץ מהחבל העליון על ראשו של ראולי.
בקרב הלפני אחרון, שארלוט הגנה על אליפות הנשים של NXT נגד ביילי.
הקרב הסתיים לאחר ששארלוט ביצעה את מהלך ה"ברירה הטבעית" על ביילי, ובכך הצליחה לשמור על התואר.
בקרב המרכזי של הערב, אדריאן נוויל הגן על אליפות ה-NXT נגד סמי זיין, טיילר בריז וטייסון קיד בקרב מרובע.
במהלך הקרב, בריז ביצע את מהלך ה-Beauty Shot על זיין, בעיטת Supermodel על קיד ודרופ קיק על נוויל.
לאחר שנוויל ביצע את מהלך השוטינג סטאר פרס על זיין, בריז זרק את נוויל אל מחוץ לזירה והצמיד את זיין, אך ללא הצלחה.
זיין ביצע על קיד את מהלך הסיום שלו, ה-Helluva Kick, אך נוויל הצליח להתערב בזמן ולשבור את ההצמדה לאחר שמשך את השופט אל מחוץ לזירה.
נוויל ביצע את מהלך הסיום שלו, ה"חץ האדום" על קיד, ובכך הצליח להצמיד אותו לספירת שלוש ולשמור על התואר בהצלחה.
NXT TakeOver: Orlando היה אחד מאירועי השלם וצפה של ארגון ההיאבקות האמריקאי, ה-WWE, השייך לארגון הפיתוח שלהם, NXT.
האירוע נערך ב-1 באפריל 2017, באולם אמווי סנטר שבאורלנדו, פלורידה וכלל קרבות בין המתאבקים של המותג NXT עקב העלילות, שנבעו ביניהן במהלך התקופה עד לקיום האירוע.
האירוע היה האירוע ה-14 בסדרת אירועי NXT TakeOver.
האירוע כלל חמישה קרבות שנבעו מעלילות מתוסרטות שהתקיימו במהלך התוכנית של NXT.
האירוע היה אירוע השלם וצפה השני של NXT בשנת 2017.
+ אישיויות אחרות על המסך תפקיד: שם:צוות השידורטום פיליפסנייג'ל מקגינספרסי ווטסוןכרוזמייק רוםשופטיםדארל שארמהדרייק וורץאדי אורנגופאנל לפני האירועצ'ארלי קארוסוסם רוברטסנייג'ל מקגינס
האירוע נפתח עם הקרב של SAnitY (אלכסנדר וולף, אריק יאנג, קיליאן דיין וניקי קרוס) נגד טיי דילינג'ר, רובי ריוט, רודריק סטרונג וקסיוס אונו (שהחליף את נו ויי חוסה) בקרב רביעיות מעורב.
דיין ביצע על דילינג'ר את מהלך ה-Ulster Plantation בשביל להעניק לקבוצתו את הניצחון.
בקרב השני, אליסטר בלאק התחרה נגד אנדרדה "סיין" אלמאס.
בלאק ביצע את מהלך הסיום שלו, ה"מיסה השחורה" על אלמאס ולאחר מכן הצמיד אותו לניצחון.
לאחר מכן, The Authors of Pain (אקאם ורזאר) הגנו על אליפות הזוגות של NXT נגד DIY (ג'וני גרגאנו ותומאסו צ'אמפה) והריבייבל (דאש ויילדר וסקוט דוסון) בקרב הדחות זוגות משולש.
אקאם ורזאר ביצעו את מהלך הסיום המשותף שלהם, "הפרק האחרון" על צ'אמפה ובכך הדיחו את DIY.
לאחר מכן, אקאם ורזאר ביצעו את מהלך הסופר קוליידר על דאש ודוסון ובכך שמרו על חגורות האליפות.
בקרב הלפני אחרון, אסקה הגנה על אליפות הנשים של NXT נגד אמבר מון.
הקרב הסתיים לאחר שאמבר ניסתה לבצע על אסקה את מהלך הסיום שלה, האקליפס, אך אסקה דחפה את השופט לחבלים, מה שגרם למון ליפול מהחבל העליון.
לאחר מכן, אסקה השיבה בבעיטה לראשה של מון ואז הצמידה אותה לניצחון אשר גרם לה לשמור על התואר בהצלחה.
בקרב המרכזי של הערב, בובי רוד הגן על אליפות ה-NXT נגד שינסקה נקאמורה.
במהלך הקרב, רוד שם לעצמו למטרה להשבית את רגלו של נקאמורה כדי לגרום לו לנזק אשר ילווה אותו לאורך הקרב.
רוד ביצע על נקאמורה את מהלך הסיום שלו, הגלוריוס DDT, אך לא הצליח להצמיד אותו לספירת שלוש.
לאחר מכן, רוד יצא מהזירה ולקח את פעמון הזירה, אך השופט מנע ממנו להשתמש בו, מה שאיפשר לנקאמורה לבצע על רוד את מהלך הסופלקס.
נקאמורה ניסה לבצע את מהלך הסיום שלו, "קינשאסה", אך רוד חמק מכך והפך את מהלך זה לספיינבאסטר.
לאחר מכן, רוד ביצע מהלך גלוריוס DDT נוסף, הצמיד את נקאמורה לניצחון ובכך שמר על התואר.
1 קסיוס אונו החליף את נו ויי חוסה, שלא היה כשיר לקרב בשל תקיפה של קבוצת SAnitY.
הדחה מספר מתאבק זוג הודח על ידי זמן1תומאסו צ'אמפהDIYאקאם20:002סקוט דוסוןהריבייבלאקאם23:50 מנצחים:The Authors of Pain (שמרו על אליפות הזוגות)
NXT TakeOver: San Antonio היה אחד מאירועי השלם וצפה של ארגון ההיאבקות האמריקאי, ה-WWE, השייך לארגון הפיתוח שלהם, NXT.
האירוע נערך ב-28 בינואר 2017, באולם פרימן קולוסיאום שבסן אנטוניו, טקסס וכלל קרבות בין המתאבקים של המותג NXT עקב העלילות, שנבעו ביניהן במהלך התקופה עד לקיום האירוע.
האירוע היה האירוע ה-13 בסדרת אירועי NXT TakeOver.
בקרב המרכזי, בובי רוד ניצח את שינסקה נקאמורה וזכה באליפות ה-NXT.
עוד ברשימת הקרבות, אסקה ניצחה את בילי קיי, פייטון רויס וניקי קרוס קרב מרובע ושמרה על אליפות הנשים של NXT, ו-The Authors of Pain (אקאם ורזאר) ניצחו את DIY (ג'וני גרגאנו ותומאסו צ'אמפה) וזכו באליפות הזוגות של NXT.
האירוע היה אירוע השלם וצפה הראשון של NXT בשנת 2017.
ב-14 בדצמבר בפרק של התוכנית NXT, בובי רוד ניצח את אוני לורקאן כדי להעפיל לקרב המרובע על המועמדות לתואר אליפות ה-NXT לצד טיי דילינג'ר, אנדרה "סיין" אלמאס ורודריק סטרונג.
שבוע לאחר מכן, רוד ניצח בקרב המרובע והפך למועמד לתואר האליפות של שינסקה נקאמורה באירוע בסן אנטוניו.
באירוע NXT TakeOver: Toronto, שנערך ב-19 בנובמבר 2016, DIY (ג'וני גרגאנו ותומאסו צ'אמפה) ניצחו את הריבייבל (דאש ויילדר וסקוט דוסון) בקרב שתיים מתוך שלוש הכרעות וזכו באליפות הזוגות של NXT.
כמו כן, באותו הערב, The Authors of Pain (אקאם ורזאר) גברו על TM-61 וזכו בטורניר הזוגות לזכר דאסטי רודס.
קרב אליפות נקבע בין שני הזוגות המנצחים לאירוע בסן אנטוניו.
ב-11 בינואר 2017 בפרק של התוכנית NXT, בילי קיי ופייטון רויס תקפו את אסקה בתחילת התוכנית.
לאחר שקיי ורויס ניצחו בקרב זוגות את שרה ברידג'ס ומייסי אוואנס, אסקה יצא אל הזירה ותקפה את קיי ורויס.
לעומת זאת, קיי ורויס הצליחו לגבור עליה.
ניקי קרוס יצאה גם היא לזירה במה שנראה ככוח עזרה לאסקה, אך לאחר שהצליחה להרחיק את קיי ורויס, גם קרוס החלה לתקוף את אסקה.
שבוע לאחר מכן, קרב מרובע נקבע ביניהן על אליפות הנשים של NXT לאירוע בסן אנטוניו.
ב-25 בינואר 2017, נודע דרך האתר הרשמי של ה-WWE, שצוות הפאנל לפני האירוע יכלול את צ'ארלי קארוסו, קורי גרייבס ונייג'ל מקגינס.
גרייבס הודיע במהלך הפאנל שזה יהיה אירוע ה-TakeOver האחרון שלו בתור פרשן NXT, משום שהוא הולך לעבור להיות פרשן של התוכנית Raw.
בנוסף, פרסי סוף השנה של NXT לשנת 2016 חולקו באירוע זה.
+ אישיויות אחרות על המסך תפקיד: שם:צוות השידורטום פיליפסקורי גרייבספרסי ווטסוןכרוזמייק רוםשופטיםדנילו אנפיביודרייק וורץאדי אורנגופאנל לפני האירועצ'ארלי קארוסוקורי גרייבסנייג'ל מקגינס
האירוע נפתח עם הקרב של אריק יאנג מקבוצת SAnitY נגד טיי דילינג'ר.
יאנג ביצע את מהלך היאנגבלוד על דילינג'ר ולאחר מכן הצמיד אותו לניצחון.
בקרב השני, רודריק סטרונג התחרה נגד אנדרדה "סיין" אלמאס.
סטרונג ביצע את מהלך ה-Sick Kick על אלמאס וניצח בקרב.
לאחר מכן, DIY (ג'וני גרגאנו ותומאסו צ'אמפה) הגנו על אליפות הזוגות של NXT נגד The Authors of Pain (אקאם ורזאר).
אקאם ורזאר ביצעו את מהלך הסיום המשותף שלהם, "הפרק האחרון" על צ'אמפה ובכך ניצחו את DIY וזכו באליפות הזוגות.
בקרב הלפני אחרון, אסקה הגנה על אליפות הנשים של NXT בקרב מרובע נגד בילי קיי, פייטון רויס וניקי קרוס.
קיי ורויס ביצעו סופלקס משותף על קרוס על שולחן שהיה קרוב לשולחן השדרנים.
אסקה ביצעה בעיטות מסובבות, האחד על קיי והאחר על רויס.
לאחר מכן, אסקה הצמידה את רויס לניצחון שהקנה לה שמירה על התואר.
סת' רולינס ערך הופעה מפתיעה באירוע כאשר הוא קרא החוצה לטריפל H כדי להתעמת איתו.
טריפל H יצא כדי להורות לאבטחה להוציא את רולינס מהאולם.
רולינס תקף חלק מצוות האבטחה, אך בסופו של דבר נלקח מחוץ לאולם על ידם.
בקרב המרכזי של הערב, שינסקה נקאמורה הגן על אליפות ה-NXT נגד בובי רוד.
רוד שם לעצמו למטרה להשבית את רגלו של נקאמורה.
נקאמורה ביצע על רוד את מהלך הסיום שלו, "קינשאסה", אך רוד הצליח לצאת מההצמדה ברגע האחרון.
נקאמורה שוב ביצע שוב את הקינשאסה, אך הוא לא הצליח להצמיד אותו.
לאחר מכן, רוד ביצע את מהלך הסיום שלו, הגלוריוס DDT, אך לא הצליח להצמיד אותו לספירת שלוש.
רוד ביצע את מהלך זה פעם נוספת כאשר הפעם הוא הצליח להצמיד את נקאמורה לניצחון ובכך זכה באליפות.
NXT TakeOver: Brooklyn II היה אחד מאירועי השלם וצפה של ארגון ההיאבקות האמריקאי, ה-WWE, השייך לארגון הפיתוח שלהם, NXT.
האירוע נערך ב-20 באוגוסט 2016, באולם ברקליס סנטר שבברוקלין, ניו יורק.
האירוע היה האירוע ה-11 בסדרת אירועי NXT TakeOver.
בקרב המרכזי, שינסקה נקאמורה ניצח את סמואה ג'ו וזכה באליפות ה-NXT.
האירוע זכור בעיקר בשל קרבות הבכורה של אמבר מון ובובי רוד.
כמו כן, ביילי רשמה את הקרב האחרון שלה ב-NXT במסגרת אירוע זה, לפני שעברה לרוסטר הראשי כדי להיות חלק מתוכנית הדגל Raw.
האירוע היה אירוע השלם וצפה השלישי של NXT בשנת 2016.
ב-27 ביולי בפרק של התוכנית NXT, הג'נרל מנג'ר של NXT, ויליאם ריגל, הודיע ששינסקה נקאמורה הוא המועמד לתואר אליפות ה-NXT של סמואה ג'ו, והאחרון יגן על תואר זה באירוע בברוקלין.
ג'ו, שהביע חוסר שביעות רצון מהחלטה זו, בהתחלה סירב להתחרות מול נקאמורה ודרש מריגל שיארגן לו יריב אחר.
לעומת זאת, ריגל חייב אותו להתחרות מול נקאמורה, ואם לא יעשה זאת, הוא יופשט מחגורת האליפות.
באירוע NXT TakeOver: Dallas, שנערך ב-1 באפריל, אסקה הכניעה את ביילי וזכתה באליפות הנשים של NXT, הכנעה שכתוצאה ממנה ביילי התעלפה.
ב-15 במאי בפרק של התוכנית NXT, ניה ג'קס ניצחה את ביילי ופצעה אותה (כחלק מהעלילה המתוסרטת).
באירוע NXT TakeOver: The End, שנערך ב-8 ביוני, ג'קס החליפה את ביילי הפצועה בקרב על התואר של אסקה, אך ג'קס נוצחה על ידי האחרונה.
ביילי חזרה ב-22 ביוני בפרק שבו ניצחה את דיאונה פוראזו.
בשבועות שבאו לאחר מכן, המתיחות בין אסקה לבין ביילי הסלימה וקרב ביניהן נקבע לאירוע בברוקלין.
ב-17 באוגוסט בפרק של התוכנית NXT, אסקה וביילי חתמו על חוזה הקרב והפכו אותו לרשמי.
ב-3 באוגוסט בפרק של התוכנית NXT, פרומואים שודרו על בואה של אמבר מון וקרב הבכורה שלה באירוע זה.
שבועיים לאחר מכן, בילי קיי דרש מויליאם ריגל לשבץ אותה בקרב נגד מון.
ב-3 באוגוסט בפרק של התוכנית NXT, בובי רוד ערך את הופעת הבכורה שלו ב-NXT.
שבוע לאחר מכן, לאחר שאנדרדה "סיין" אלמאס ניצח את אנג'לו דוקינס, רוד הודיע לאלמאס שהג'נרל מנג'ר, ויליאם ריגל קבע קרב ביניהם אשר יתרחש באירוע בברוקלין.
+ אישיויות אחרות על המסך תפקיד: שם:צוות השידורטום פיליפסקורי גרייבסכרוזגרג המילטוןשופטיםדנילו אנפיביודרייק וורץאדי אורנגופאנל לפני האירוערנה יאנגליטהמאורו רנאלו
הקרב הפותח של האירוע היה נו ויי חוזה שפגש את אוסטין אריס.
אריס גבר על חוזה לאחר שהכניע אותו כתוצאה ממהלך ההכנעה שלו, ה-Last Chancery.
לאחר הקרב, אריס ביצע פעם נוספת את אותו המהלך על חוזה, אך הידאו איטמי הגיע לזירה ונחלץ לעזרת חוזה.
איטמי תקף את אריס בעזרת מהלך הסיום שלו, ה-Go To Sleep.
בקרב השני, בילי קיי התחרתה נגד אמבר מון.
סיום הקרב התנהל כך שמון ביצעה את מהלך הסיום שלה, האקליפס, ולאחר מכן הצמידה את קיי לניצחון.
לאחר מכן, בובי רוד התחרה נגד אנדרדה "סיין" אלמאס.
הקרב נגמר לאחר שרוד ביצע את מהלך הגלוריוס בומב על אלמאס.
בקרב הרביעי, הריבייבל (דאש ויילדר וסקוט דוסון) הגנו על אליפות הזוגות של NXT נגד DIY (ג'וני גרגאנו ותומאסו צ'אמפה).
הקרב הסתיים לאחר שדוסון הכריח את גרגאנו להיכנע ובכך הריבייבל ניצחו בקרב ושמרו על חגורות האליפות.
בקרב הלפני אחרון, אסקה הגנה על אליפות הנשים של NXT נגד ביילי.
במהלך הקרב, אסקה ביצעה על ביילי את מהלך ההכנעה שלה, אסקה לוק, אך ביילי סירבה להיכנע ויצאה מהאחיזה שלה.
לאחר מכן, אסקה ביצעה בעיטה מסובבת על ביילי, הצמידה אותה לספירת שלוש ושמרה על התואר בהצלחה.
הקרב המרכזי של הערב הפגיש את אלוף ה-NXT, סמואה ג'ו, שהגן על תואר האליפות נגד שינסקה נקאמורה.
במהלך הקרב, ג'ו ביצע את המאסל באסטר על נקאמורה, אך לא הצליח להצמיד אותו לספירת שלוש.
נקאמורה ביצע על ג'ו את מהלך הסיום שלו, הקינשאסה, אך גם הוא לא הצליח להצמיד בהצלחה את ג'ו.
סיום הקרב התנהל כך שנקאמורה ביצע את הקינשאסה פעם אחת נוספת והפעם מהחבל האמצעי של פינת הזירה, לאחר מכן ג'ו ספג את מהלך הקינשאסה בפעם השלישית ובכך נקאמורה הצליח להצמיד את ג'ו לניצחון ולזכות באליפות ה-NXT.
NXT TakeOver הפוסטר הרשמי של האירוע בכיכובם של אדריאן נוויל,טייסון קיד, טיילר בריז, סמי זיין ועוד מידע ארגון WWE מותג NXT תאריך 29 במאי 2014 עיר וינטר פארק, פלורידה אולם אוניברסיטת פול סייל מספר צופים 400+ סדרת אירועי שלם וצפה של ה-WWEחוקי אקסטריםNXT TakeOverפייבאק סדרת אירועי NXT TakeOverראשוןNXT TakeOverFatal 4-Way
NXT TakeOver היה אחד מאירועי השלם וצפה של ארגון ההיאבקות האמריקאי, ה-WWE, השייך לארגון הפיתוח שלהם, NXT.
האירוע נערך ב-29 במאי 2014, באוניברסיטת פול סייל שבווינטר פארק, פלורידה וכלל קרבות בין המתאבקים של המותג NXT עקב העלילות, שנבעו ביניהן במהלך התקופה עד לקיום האירוע.
האירוע היה האירוע הראשון בסדרת אירועי NXT TakeOver.
אירוע זה היה האירוע השני של NXT אשר שודר בערוץ של ה-WWE Network לאחר האירוע NXT Arrival, שנערך בפברואר 2014. הביטוי "TakeOver" שומש לראשונה באירוע הזה ובחודשים שלאחר מכן, ביטוי זה הפך למותג המייצג את כל אירועי השלם וצפה של NXT.
כמו כן, האירוע כלל קרבות שנבעו מעלילות מתוסרטות שהתקיימו במהלך התוכנית של NXT.
צוות השידור כלל את טום פיליפס, ויליאם ריגל וביירון סקסטון.
הפאנל של לפני האירוע כלל את מתאבק העבר, כריסטיאן, פול היימן ורנה יאנג.
האירוע נפתח עם הקרב של אדם רוז נגד קמאצ'ו.
רוז ביצע את מהלך הפארטי פאול בשביל לנצח בקרב.
בקרב השני, האסנשן (קונור וויקטור) הגנו על אליפות הזוגות של NXT נגד אל לוקאל וקאליסטו.
ויקטור הצמיד את אל לוקאל לניצחון לאחר שהוא ביצע ביחד עם קונור את המהלך המשותף שלהם, Fall of Man.
לאחר מכן, סמי זיין התחרה נגד טיילר בריז על המועמדות לתואר אליפות ה-NXT.
במהלך הקרב, זיין ביצע על בריז את הבלו ת'אנדר בומב, אך לא הצליח לנצח אותו.
מנגד, בריז ביצע על זיין את בעיטת הסופרמודל שלו, אך גם הוא לא הצליח לצאת עם ידו על העליונה.
הקרב הסתיים לאחר שזיין ניסה לבצע על בריז את מהלך הסיום שלו, ה-Helluva Kick, אך בריז הצליח לחמוק מכך ולבצע את מהלך "בעיטת היופי" ולנצח בקרב.
לפני הקרב הבא היה קטע שבו מוג'ו ראולי התעמת עם רוסב ולאנה.
רוסב היה הדומיננטי בתיגרה שהייתה ביניהם.
בקרב הלפני אחרון, שארלוט התחרתה מול נטליה על אליפות הנשים הפנויה של NXT.
במהלך הקרב, נטליה ביצעה על שארלוט את מהלך ההכנעה שלה, השארפשוטר, שחמקה מכך וביצעה במקום את מהלך ההכנעה שלה, הפיגר אייט לג לוק, שממנו נטליה הצליחה להתחמק.
שארלוט הייתה הפעם זאת שביצעה את השארפשוטר על נטליה, אך נטליה חמקה מכך.
שארלוט הצמידה את נטליה לניצחון לאחר שביצעה את מהלך ה"ברירה הטבעית" ובכך זכתה באליפות הנשים של NXT.
בקרב המרכזי של הערב, אדריאן נוויל הגן על אליפות ה-NXT נגד טייסון קיד.
סיום הקרב התנהל כך שלאחר סדרת הכנעות מצד קיד, נוויל הצליח לשרוד אותן ולבצע מנגד את מהלכי ההוריקראנה וה"חץ האדום".
לאחר מהלכים אלה, הצמיד נוויל את קיד לניצחון ובכך שמר על התואר בהצלחה.
הטורניר להכתרת אלופת הנשים השנייה (2014)
ב-24 באפריל 2014, הג'נרל מנג'ר של NXT, ג'ון "בראדשו" לייפילד, הסיר את חגורת האליפות מפייג', לאחר שערכה את הופעת הבכורה שלה ברוסטר הראשי וזכתה באליפות הדיוות.
לכן, נערך טורניר בן שמונה מתאבקות שקבע את אלופת הנשים השנייה.
בגמר, שארלוט התחרתה נגד נטליה, בקרב שבו שארלוט יצאה כמנצחת והפכה לאלופת הנשים החדשה.
NXT TakeOver: Unstoppable הפוסטר הרשמי של האירוע בכיכובו של פין באלור מידע ארגון WWE מותג (ים) NXT תאריך 20 במאי 2015 עיר וינטר פארק, פלורידה אולם אוניברסיטת פול סייל מספר צופים 400+ סדרת אירועי שלם וצפה של ה-WWEפייבאק:NXT TakeOverUnstoppableתא ההדחות סדרת אירועי NXT TakeOverRival:NXT TakeOverUnstoppableBrooklyn
NXT TakeOver: Unstoppable היה אחד מאירועי השלם וצפה של ארגון ההיאבקות האמריקאי, ה-WWE, השייך לארגון הפיתוח שלהם, NXT.
האירוע נערך ב-20 במאי 2015, באוניברסיטת פול סייל שבווינטר פארק, פלורידה וכלל קרבות בין המתאבקים של המותג NXT עקב העלילות, שנבעו ביניהן במהלך התקופה עד לקיום האירוע.
האירוע היה האירוע החמישי בסדרת אירועי NXT TakeOver.
בקרב המרכזי על אליפות ה-NXT, קווין אואנס וסמי זיין נאבקו ביניהם בקרב שהסתיים ללא הכרעה.
במהלך קרב זה, סמואה ג'ו הופיע וערך הופעת בכורה בארגון, כדי לעצור את תקיפתו של אואנס.
עוד ברשימת הקרבות, סשה בנקס ניצחה את בקי לינץ' ושמרה על אליפות הנשים של NXT, ובלייק ומרפי ניצחו את קולין קאסידי ואנזו אמורה ושמרו על אליפות הזוגות של NXT.
האירוע זכור בעיקר בשל העובדה שזאת פעם ראשונה שאף אליפות מכל שלוש חגורות האליפות של NXT לא החליפה ידיים.
האירוע היה אירוע השלם וצפה השני של NXT בשנת 2015.
האירוע נפתח עם קרב אשר קבע את הטוען לכתר לאליפות ה-NXT בין פין באלור לבין טיילר בריז.
הקרב תוכנן במקור להיות קרב משולש עם המתאבק הידאו איטמי, אך איטמי סבל מפציעת כתף ולא יכול היה לקחת חלק בקרב.
כדי להסביר את ההיעדרות של איטמי, ה-WWE יצרו תקיפה מתוסרטת במגרש החניה על איטמי כחלק מהעלילה.
במהלך הקרב, בריז ביצע על באלור את בעיטת הסופרמודל שלו, אך לא הצליח להצמיד את באלור לספירת שלוש מלאה.
לאחר שבאלור התנגש בפינת הזירה החשופה, בריז ביצע את "בעיטת היופי", אך שוב לא הצליח לנצח בקרב.
הקרב הסתיים לאחר שבאלור ביצע על בריז את מהלך הסיום שלו, ה-Coup de Grâce.
בקרב השני, אמה ודנה ברוק התחרו בקרב זוגות נגד ביילי ושארלוט.
הקרב הסתיים לאחר שביילי ביצעה על ברוק את מהלך הביילי-טו-בלי סופלקס, בזמן ששארלוט ביצעה על אמה את מהלך ה"ברירה הטבעית" והצמידה אותה לניצחון.
לאחר מכן, ברון קורבין התחרה נגד ריינו.
קורבין ביצע את מהלך הסיום שלו, ה-End of Days ולאחר מכן הצמיד אותו לניצחון.
בקרב הרביעי של הערב, בלייק ומרפי הגנו על אליפות הזוגות של NXT נגד אנזו אמורה וקולין קאסידי.
אלכסה בליס תקפה את כרמלה.
בזמן שקאסידי בדק מה מצבה של כרמלה, מרפי תקף אותו בעזרת מהלך הסופרקיק.
בליס הרעידה את חבלי הזירה וגרמה לאנזו לצאת מהזירה דרך החבל העליון.
לאחר מכן, בלייק הצמיד את אנזו לניצחון ובכך הזוג שמר על חגורות האליפות בהצלחה.
בקרב הלפני אחרון, שארלוט הגנה על אליפות הנשים של NXT נגד בקי לינץ'.
במהלך הקרב, לינץ' ביצעה על בנקס את מהלך ההכנעה שלה, ה-Dis-arm-her, אך בנקס הצליחה לשבור את מהלך זה לאחר שהגיעה לחבל.
הקרב הסתיים לאחר שבנקס הכניעה את לינץ' בעזרת מהלך הסיום שלה, הבנק סטייטמנט, ובכך בנקס הצליחה לשמור על התואר.
בקרב המרכזי של הערב, קווין אואנס הגן על אליפות ה-NXT נגד סמי זיין.
זיין ביצע על אואנס את הבלו ת'אנדר בומב, אך לא הצליח להצמיד את אואנס בהצלחה.
אואנס ביצע על זיין את מהלך הפופ-אפ פאוורבומב על פינת הזירה.
כשנדמה שהיה שזיין סחב פציעה בכתפו שמנעה ממנו להמשיך, אואנס המשיך לתקוף את יריבו הפצוע, מה שגרם ליציאתו החוצה של הג'נרל מנג'ר של NXT, ויליאם ריגל.
ריגל ניסה לבלום את אואנס, אך האחרון הגיב בנגיחה לפניו של ריגל.
לפתע, סמואה ג'ו הופיע וערך הופעת בכורה בארגון, כדי לעצור את תקיפתו של אואנס.
לאחר מבטים ממושכים בג'ו, אואנס לקח את חגורת האליפות שלו והתרחק מהמקום, בעוד שהצוות הרפואי טיפל בזיין.
NXT UK היא תוכנית היאבקות מקצועית, שמופקת על ידי ארגון ההיאבקות האמריקאי, ה-WWE, ומשודרת בערוץ ה-WWE Network.
התוכנית הוכרזה רשמית במהלך טורניר אליפות בריטניה 2018.
ב-15 בדצמבר 2016 ב-O2 ארנה, טריפל H הודיע שבחודש ינואר ארגון ה-WWE יכתיר את אלוף בריטניה הראשון של ה-WWE.
הכתרת האלוף נקבעה לאחר אירוע בן יומיים ב-14 וב-15 בינואר, כטורניר בן 16 משתתפים על אליפות בריטניה.
המנצח בטורניר והזוכה בתואר היה טיילר בייט.
מאז טורניר הבכורה, האליפות הוגנה בעיקר ב-NXT ובמופעים עצמאיים בממלכה המאוחדת.
שם התוכנית, NXT UK, ותאריך השידור של התוכנית הוכרזו במהלך טורניר אליפות בריטניה 2018. ב-7 ביוני 2018, ה-WWE הודיעו על מינויו של ג'וני סיינט לתפקיד הג'נרל מנג'ר של מותג מחלקת בריטניה של ה-WWE, שנקרא בשם NXT UK.
תוכנית הבכורה הוקלטה באוגוסט 2018 ועלתה לאוויר ב-17 באוקטובר 2018.
דמות סמכותית תפקיד תאריך התחלה תאריך סיום הערות ג'וני סיינט ג'נרל מנג'ר 7 ביוני 2018 הווה מונה לג'נרל מנג'ר של המותג NXT UK על ידי טריפל H בטורניר אליפות בריטניה 2018. סיד סקאלה עוזר ג'נרל מנג'ר 12 בדצמבר 2018 הווה
כרוז תאריך התחלה תאריך סיום רדזי צ'ייניאנגאניה 17 באוקטובר 2018 הווה ז'וסאייה ויליאמס 12 במרץ 2020 2 באפריל 2020
NXT TakeOver: WarGames II היה אחד מאירועי השלם וצפה של ארגון ההיאבקות האמריקאי, ה-WWE, השייך לארגון הפיתוח שלהם, NXT.
האירוע נערך ב-17 בנובמבר 2018, באולם סטייפלס סנטר שבלוס אנג'לס, קליפורניה וכלל קרבות בין המתאבקים של המותג NXT עקב העלילות, שנבעו ביניהן במהלך התקופה עד לקיום האירוע.
האירוע היה האירוע ה-22 בסדרת אירועי NXT TakeOver והשני בסדרת אירועי NXT TakeOver: WarGames.
בקרב המרכזי, פיט דאן, ריקושט וה-War Raiders (הנסון ורואו) ניצחו את The Undisputed Era בקרב WarGames.
עוד ברשימת הקרבות, תומאסו צ'אמפה ניצח את ולווטין דרים ושמר על אליפות ה-NXT, אליסטר בלאק ניצח את ג'וני גרגאנו, ושיינה בייזלר ניצחה את קיירי סיין בקרב 2 מתוך 3 הכרעות ושמרה על אליפות הנשים של NXT.
סדרת אירועי NXT TakeOver החלה ב-29 במאי 2014, כחלק מאירועי השלם וצפה של NXT, המשמשת כליגת הפיתוח של ה-WWE, כשערכה את האירוע השני שלה שהועבר בערוץ ה-WWE Network בשם NXT TakeOver.
האירוע היה אירוע השלם וצפה החמישי של NXT בשנת 2018.
ב-25 ביולי בפרק של התוכנית NXT, אליסטר בלאק איבד את חגורת האליפות של NXT לאחר הפסד לתומאסו צ'אמפה בשל התערבות מצד ג'וני גרגאנו.
ב-8 באוגוסט בפרק של התוכנית NXT, בלאק וגרגאנו התחרו בקרב שנגמר ללא הכרעה כתוצאה מתקיפתו של צ'אמפה על שניהם.
קרב משולש נקבע ביניהם על התואר באירוע NXT TakeOver: Brooklyn 4. לאחר שהתוכנית נגמרה, בלאק נמצא מחוסר הכרה במגרש החניה של אולפני הצילומים.
לאחר שבלאק היה מחוץ לפעילות עקב פציעה במפשעה, הקרב שונה לקרב יחידים מסוג מי שעומד אחרון בין צ'אמפה לגרגאנו, שבו צ'אמפה ניצח ושמר בהצלחה על התואר.
ב-24 באוקטובר בפרק של התוכנית NXT, גרגאנו נחשף כמי שתקף את בלאק במגרש החניה, מה שהפך אותו לדמות הרעה עקב מהלך זה.
שבוע לאחר מכן, הג'נרל מנג'ר של התוכנית, ויליאם ריגל, נענה לדרישת בלאק וקבע קרב בינו לבין גרגאנו אשר יתרחש באירוע בקליפורניה.
ב-31 באוקטובר בפרק של התוכנית NXT, אדם קול ובובי פיש מקבוצת The Undisputed Era היו אמורים להתחרות נגד ה-War Raiders (הנסון ורואו) בקרב המרכזי, אך חברי קבוצת The Undisputed Era הותקפו על ידי הנסון ורואו במהלך הפרומו של הקבוצה.
התקיפה נגררה לחצר של אולפני פול סייל.
כשנראה ש-The Undisputed Era היו בדרך לצאת עם ידם על העליונה, ריקושט נכנס למריבה כדי לעזור להנסון ורואו.
קבוצת The Undisputed Era הצליחה שוב להשתלט על העניינים, משום שהיא עדיין הייתה ביתרון מספרי, עד למצב שבו התיגרה נגררה לזירה ואז אלוף בריטניה של ה-WWE, פיט דאן הגיע כדי לאזן את הכוחות.
בנקודה זו, הג'נרל מנג'ר של התוכנית, ויליאם ריגל, הצהיר ששני הצדדים יפגשו אחד את השני בקרב WarGames.
באירוע אבולושן, שיינה בייזלר ניצחה את קיירי סיין והפכה לאלופת הנשים החדשה של NXT, הראשונה שזוכה בתואר פעמיים.
ב-7 בנובמבר 2018 בפרק של התוכנית NXT, קיירי סיין מימשה את הסעיף בחוזה לקרב חוזר על האליפות באירוע בקליפורניה.
הג'נרל מנג'ר של התוכנית, ויליאם ריגל, קבע שהשניים תיאבקנה בקרב 2 מתוך 3 הכרעות.
+ אישיויות אחרות על המסך תפקיד: שם:צוות השידור באנגליתמאורו רנאלונייג'ל מקגינספרסי ווטסוןצוות השידור בספרדיתקרלוס קבררהמרסלו רודריגזכרוזהקיילה ברקסטוןשופטיםטום קסטורדרייק וורץאדי אורנגודארל שארמהפאנל לפני האירועצ'ארלי קארוסוסם רוברטספאט מקאפי
האירוע נפתח עם מאט רידל שדיבר על הקרב הצפוי לו נגד קסיוס אונו ביום רביעי במסגרת התוכנית NXT, ואף איתגר את אונו לקרב יחידים באותו הרגע.
אונו נענה לאתגר בחיוב והקרב ביניהם נגמר כשניות בודדות לאחר שהתחיל.
הקרב הסתיים לאחר שרידל קפץ על אונו עם ברך גבוהה, מה שהעניק לו את הניצחון המהיר בקרב.
לאחר מכן, שיינה בייזלר הגנה על אליפות הנשים נגד קיירי סיין בקרב 2 מתוך 3 הכרעות.
בייזלר השיגה את ההכרעה הראשונה בקרב כתוצאה מכך שסיין נכנעה למהלך הקיריפודה קלאץ' לאור התערבות מצד ג'זמין דיוק ומרינה שפיר.
סיין הצליחה להשוות ולהשיג את ההכרעה השנייה בקרב לאחר שביצעה על בייזלר מהחבל העליון את מהלך ה"מרפק המשוגע".
בקרב השלישי, אליסטר בלאק התחרה נגד ג'וני גרגאנו.
האחרון ביצע את מהלך הסלינגשוט DDT והצמיד את בלאק, אך ללא הצלחה.
מנגד, בלאק ביצע את מהלך הדייבינג מטאורה, אך גם הוא לא הצליח להצמיד את גרגאנו לספירת שלוש מלאה.
גרגאנו ביצע על בלאק את מהלך ההכנעה שלו, הגרגאנו אסקייפ, אבל בלאק הצליח לקטוע את המהלך לאחר שנגע בחבלים.
בסיום, בלאק ביצע פעמיים את מהלכי הסיום שלו, המיסה השחורה, כדי לנצח בקרב.
בקרב הלפני אחרון, תומאסו צ'אמפה הגן על אליפות ה-NXT נגד ולווטין דרים.
צ'אמפה ביצע על דרים את מהלך ה"פרויקט צ'אמפה" והצמיד אותו ללא הצלחה.
מנגד, דרים ביצע את מהלך הפרפל ריינמייקר, אך גם ללא הצלחה.
בנוסף לכך, דרים ניסה לבצע את אותו מהלך פעם נוספת על דופן הזירה, אך צ'אמפה התחמק, בעוד שדרים נפל על הרצפה מחוץ לזירה תוך כדי שהוא ספג מכה במרפק.
בסיום, צ'אמפה ביצע על דרים את מהלך ה-DDT בתחום שמפריד בין שתי הזירות ולאחר מכן הצמיד את דרים לניצחון ושמר על תואר האליפות בהצלחה.
הקרב החל עם קול וריקושט בזירה.
לאחר חמש דקות, אוריילי הצטרף לקול ולשניהם היו שלוש דקות נוספות לתקוף את ריקושט עד למצב שבו הנסון הצטרף לקרב.
שלוש דקות מאוחר יותר, סטרונג הצטרף ויצר יתרון של שלושה נגד שניים.
לאחר שלוש דקות נוספות, רואה נכנס אל הקרב ואיזן את מאזן הכוחות, כשהוא ביצע על אוריילי ועל סטרונג את מהלכי הפאוורסלאם והפאוור בומב, בהתאמה.
לאחר שלוש דקות, פיש יצא מהכלוב שבו היה כלוא ונעל את דאן בכלוב שלו בעזרת המנעול שנעל את הכלוב של קבוצתו, כשאת המפתח של מנעול זה הוא השליך אל הקהל.
לאחר מכן, פיש הגיע אל אזור הזירה, הוציא כיסאות מתחת לזירה ונתן אותם לקבוצתו.
שלוש דקות לאחר מכן, השופטים ניסו לפתוח את הכלוב של דאן, אך כשלו בפתיחת המנעול השני שבו פיש נעל את הכלוב, כי מנעול הכלוב של קבוצת The Undisputed Era היה בעל מפתח שונה ממנעול הכלוב של קבוצתו של דאן.
השופטים הצליחו לפתוח את מנעול הכלוב, לאחר ששברו אותו בעזרת מספריים גדולות לחיתוך מתכת.
דאן עזב את הכלוב והגיע אל הזירה, בעוד שפיש ואוריילי שמרו על דלת הכלוב סגורה, אך דאן הצליח לפגוע באצבעות שלהם בעזרת מקל בקבוק.
לאחר מכן, דאן הוציא מתחת לזירה כיסאות, שולחנות, פחי אשפה, שרשרת ברזל ומקלות במבוק, והכניס אותם אל הזירה כדי לעזור לקבוצה שלו.
כשכל המתאבקים נכחו בזירה, קול הצליח לחמוק ממהלך הסיום של דאן, ה-Bitter End, ולהפוך אותו ל-DDT ובנוסף לבצע על דאן את מהלך ה-Last Shoot, שלא הספיקו לו כדי להצמיד את דאן לספירת שלוש.
קול ניסה לבצע את מהלך זה פעם נוספת, אך דאן חמק מכך וביצע במקום את מהלך ה-Bitter End, כשריקושט הוסיף וביצע את ה-450° ספלאש.
לאחר מכן, דאן וריקושט הצמידו ביחד את קול, הצמדה שהעניקה לקבוצתם את הניצחון בקרב.
NXT TakeOver: New Orleans היה אחד מאירועי השלם וצפה של ארגון ההיאבקות האמריקאי, ה-WWE, השייך לארגון הפיתוח שלהם, NXT.
האירוע נערך ב-7 באפריל 2018, באולם סמות'י קינג סנטר שבניו אורלינס, לואיזיאנה וכלל קרבות בין המתאבקים של המותג NXT עקב העלילות, שנבעו ביניהן במהלך התקופה עד לקיום האירוע.
האירוע היה האירוע ה-19 בסדרת אירועי NXT TakeOver.
בקרב המרכזי, ג'וני גרגאנו ניצח את תומאסו צ'אמפה בקרב ללא סנקציות, וכתוצאה מכך הוא הוחזר להיות חלק פעיל מ-NXT.
עוד ברשימת הקרבות, אליסטר בלאק ניצח את אנדרדה "סיין" אלמאס והפך לאלוף ה-NXT החדש, ואדם קול ניצח את EC3, קיליאן דיין, לארס סאליבן, ריקושט וולווטין דרים בקרב סולם משושה ובעקבות זאת הפך לאלוף צפון אמריקה הראשון של NXT.
האירוע זכה לשבחים נרחבים מצד האוהדים והמבקרים.
העיתונאי של Wrestling Observer Newsletter, דייב מלצר, העניק ציון של חמישה כוכבים גם לקרב הסולם המשושה על אליפות צפון אמריקה וגם לקרב ללא סנקציות בין גרגאנו לצ'אמפה, כשזאת הפעם הראשונה שמלצר מעניק לשני קרבות של מופע צפון אמריקאי ציון של חמישה כוכבים.
האירוע היה אירוע השלם וצפה השני של NXT בשנת 2018.
ב-28 בפברואר בפרק של התוכנית NXT, אנדרדה "סיין" אלמאס וזלינה וגה התרברבו על הניצחון של אלמאס על ג'וני גרגאנו.
לאחר מכן אליסטר בלאק וקיליאן דיין הגיעו והשלושה התחילו להתקוטט ביניהם.
שבוע לאחר מכן, בלאק ניצח את דיין והפך למועמד מספר אחד לאליפות ה-NXT וכתוצאה מכך נקבע קרב בין אלמאס לבלאק באירוע בניו אורלינס.
באירוע NXT TakeOver: Philadelphia, אמבר מון ניצחה את שיינה בייזלר ושמרה על אליפות הנשים של NXT.
לאחר הקרב, בייזלר תקפה את מון.
ב-7 בפברואר בפרק של התוכנית NXT, בייזלר טענה שמון פחדה ממנה.
לאחר מכן, מון צייצה בטוויטר והציבה בפני בייזלר אתגר של קרב חוזר ביניהן לשבוע הבא.
בשבוע זה, הקרב נגמר בפסילה לאחר שקיירי סיין הגיעה ותקפה את בייזלר, מה שגרם למון לשמור על התואר.
שבועיים לאחר מכן, לאחר שבייזלר ניצחה את סיין, היא קראה החוצה למון.
ב-14 במרץ, לאחר הקרב שבו דקוטה קאי ניצחה את לייסי אוואנס, בייזלר הגיעה ותקפה את קאי.
מון נחלצה לעזרתה של קאי ותקפה את בייזלר בעזרת מהלך הסיום שלה, האקליפס.
שבוע לאחר מכן, מון ניצחה את אלייה, ובייזלר ומון התעמתו בשבועות שבאו לאחר מכן עד שנקבע ביניהן קרב נוסף על התואר באירוע בניו אורלינס.
ב-21 בפברואר בפרק של התוכנית NXT, הג'נרל מנג'ר, ויליאם ריגל הכריז על קיומו של טורניר הזוגות לזכר דאסטי רודס, והפרס לזוג הזוכה יהיה קרב על אליפות הזוגות של NXT בניו אורלינס, בנוסף לגביע הטורניר.
בשלב חצי הגמר, ה-The Authors of Pain ודאן וסטרונג העפילו לשלב הגמר לאחר ניצחונות על הסטריט פרופיטס ו-SAnitY, בהתאמה.
הגמר בין הזוגות נגמר ללא הכרעה לאחר שקבוצת The Undisputed Era הגיעה והפריעה בקרב.
כתוצאה מכך, ריגל קבע קרב זוגות משולש באירוע שייערך בניו אורלינס, כשעל הכף יונחו גם חגורות אליפות הזוגות ועל גביע הטורניר.
ב-28 במרץ בפרק של התוכנית NXT, הג'נרל מנג'ר, ויליאם ריגל הכריז על אליפות חדשה של הארגון שתיקרא אליפות צפון אמריקה של NXT.
הכרזתו נקטעה הודות למתאבק EC3, שערך את חזרתו ל-WWE.
הוא הוכרז כאחד המשתתפים בקרב הסולם המשושה שאמור להיערך באירוע כדי לקבוע את אלוף צפון אמריקה הראשון.
במהלך הערב, ריגל הכריז על יתר המשתתפים בקרב: אדם קול, ולווטין דרים, לארס סאליבן, קיליאן דיין וריקושט.
באירוע NXT TakeOver: Chicago, שנערך ב-20 במאי 2017, ג'וני גרגאנו ותומאסו צ'אמפה (דאז, נקראו ביחד DIY) נוצחו על ידי The Authors of Pain בקרב סולם וכשלו בניסיונם לזכות בחזרה בחגורות אליפות הזוגות.
לאחר הקרב, גרגאנו וצ'אמפה עמדו על רמפת הכניסה והביעו את העצבות שלהם כתוצאה מההפסד.
לאחר זמן מה, צ'אמפה תקף את גרגאנו.
צ'אמפה הסביר את התקיפה על ידי כך שהוא עבר פציעה ברצועה הצולבת הקדמית והזדקק לכמה חודשי שיקום, כשבזמן הזה הוא חשד בגרגאנו שהוא יחליף אותו במתאבק אחר.
באירוע NXT TakeOver: Philadelphia, גרגאנו נוצח על ידי אנדרדה "סיין" אלמאס", כך שאלמאס הגן בהצלחה על תוארו.
לאחר הקרב, כשגרגאנו עמד על רמפת הכניסה, צ'אמפה הופיע לפתע ותקף את גרגאנו בעזרת קב, זאת הייתה הופעתו הראשונה של צ'אמפה מאז שבגד בגרגאנו.
במשך השבועות, גרגאנו הסכים להניח על הכף את הקריירה שלו ב-NXT כדי להתאבק פעם נוספת על התואר נגד אלמאס.
בקרב זה, גרגאנו הפסיד עקב התערבות של צ'אמפה, שעלתה לגרגאנו בקריירה שלו.
בשבועות שבאו לאחר מכן, גרגאנו פיתח אובססיה להחזיר את צ'אמפה כדי לתקוף אותו.
קרב ללא סנקציות (עקב העובדה שגרגאנו הוא לא תחת חוזה ולא שייך ל-NXT) נקבע בין השניים לאירוע בניו אורלינס, כך שאם גרגאנו ינצח בקרב, הוא יוחזר להיות חלק פעיל מהרוסטר של NXT.
+ אישיויות אחרות על המסך תפקיד: שם:צוות השידור באנגליתמאורו רנאלונייג'ל מקגינספרסי ווטסוןצוות השידור בספרדיתקרלוס קבררהמרסלו רודריגזכרוזמייק רוםשופטיםטום קסטורדרייק וורץאדי אורנגודארל שארמהפאנל לפני האירועצ'ארלי קארוסוסם רוברטספאט מקאפי
האירוע נפתח עם ביצוע מוזיקלי של Cane Hill.
הקרב שפתח את האירוע היה קרב סולם משושה על אליפות צפון אמריקה של NXT בין EC3, ריקושט, אדם קול, ולווטין דרים, לארס סאליבן וקיליאן דיין.
הקרב הסתיים לאחר שריקושט ניסה לגעת בחגורת האליפות, אך קול דחף את הסולם, שכתוצאה מכך גרם לריקשוט ליפול.
לאחר מכן, קול טיפס בסולם, הצליח להוריד את האליפות והפך לאלוף צפון אמריקה הראשון של NXT.
אז, אמבר מון הגנה על אל אליפות הנשים נגד שיינה בייזלר.
בייזלר ביצעה על מון את מהלך ההכנעה שלה, הקיריפודה קלאץ', שגרם לאחרונה להתעלף.
כתוצאה מכך, בייזלר ניצחה בקרב עקב הכנעה טכנית וזכתה באליפות הנשים.
הקרב שבא לאחר מכן היה קרב זוגות משולש, שבו The Undisputed Era (אדם קול וקייל אוריילי) הגנו על אליפות הזוגות של NXT נגד The Authors of Pain (אקאם ורזאר) ונגד רודריק סטרונג ואלוף בריטניה של ה-WWE, פיט דאן, כשעל הכף הונח גם גביע טורניר הזוגות לזכר דאסטי רודס.
בסיום, דאן ביצע על אוריילי את מהלך הסיום שלו, ה-Bitter End, אך סטרונג בלם את דאן בספירת שתיים.
לאחר מכן, סטרונג ביצע את מהלך הסיום שלו על דאן והניח את אוריילי על דאן על מנת להצמיד אותו לניצחון, שהעניק לקבוצת ה-The Undisputed Era את ההגנה המוצלחת על תואר אליפות הזוגות ואת גביע טורניר הזוגות לזכר דאסטי רודס.
לאחר הקרב, סטרונג ענד על זרועו את סרט קבוצת The Undisputed Era, מעשים אלו גרמו לו להפוך לדמות הרעה ולהצטרף לקבוצתם.
בקרב הלפני אחרון, אנדרדה "סיין" אלמאס (שלווה לקרב על ידי זלינה וגה) הגן על תואר אליפות ה-NXT נגד אליסטר בלאק.
כשדעתו של השופט הוסחה, וגה ביצעה על בלאק את מהלך ההוריקארנה מדופן הזירה אל מדרגות הזירה.
בלאק ביצע על אלמאס את מהלך הסיום שלו, המיסה השחורה, אך וגה הניחה את רגלו של אלמאס על החבל התחתון, מה שגרם להפסקת ההצמדה בספירת שתיים.
אלמאס ביצע פעמיים את מהלך ה-Double knee smash, הפעם הראשונה כשבלאק ישב בפינת הזירה, והפעם האחרת כשבלאק ישב מחוץ לזירה ליד העמוד.
אלמאס ניסה להמשיך את המהלך השני אל מהלך ההאמרלוק DDT, אך בלאק נמנע.
לאחר מכן, אלמאס הצליח לבצע מהלך זה, אך בלאק הצליח לצאת מהצמדה זו לפני ספירת שלוש.
בסיום, וגה קפצה מהחבל העליון, אך אלמאס תפס אותה, מה שאיפשר לבלאק לבצע עליו את מהלך המיסה השחורה, לנצח בקרב ולזכות בתואר האליפות.
הקרב המרכזי של הערב הפגיש את ג'וני גרגאנו לקרב ללא סנקציות מול תומאסו צ'אמפה.
גרגאנו ביצע על צ'אמפה את מהלך הפאוורבומב מדופן הזירה אל הרצפה החשופה.
הוא המשיך במתקפותיו בעזרת קב ולאחר מכן ביצע את מהלך הסלינגשוט DDT, אך לא הצליח להצמיד את צ'אמפה לספירה מלאה.
גרגאנו ניסה לבצע את מהלך ההכנעה שלו, הגרגאנו אסקייפ, אך צ'אמפה הפסיק זאת לאחר שפגע בעיניו של גרגאנו.
צ'אמפה השיב בביצוע מהלך ה"פרויקט צ'אמפה".
מנגד, גרגאנו ביצע פעמיים את מהלך הסופרקיק.
צ'אמפה ביצע שוב את מהלך פרויקט צ'אמפה, אך שוב לא הצליח להצמיד את גרגאנו לספירת שלוש.
הוא ניסה לפגוע בגרגאנו בעזרת מגן הברך שלו, אך האחרון הצליח להתחמק ולבצע במקום את מהלך הגרגאנו אסקייפ.
גרגאנו העמיק את הכאב של המהלך כשהוסיף על פניו של צ'אמפה את מגן הברך שלו.
כתוצאה מכך, צ'אמפה נכנע, מה שהוביל לחזרת גרגאנו להיות חלק פעיל מ-NXT.
ג'ין ג'ילו מהעיתון The Times-Picayune תיאר את האירוע כ"היאבקות במיטבה", כשבמרכז הדגיש את ה"היאבקות המרהיבה לצד סיפור מדהים לספר לקהל".
עוד כתב כי "המופע נפתח עם אחד הקרבות הטובים ביותר בהיסטוריה של NXT והסתיים עם עוד מועמד לקרב השנה של אחד הסיפורים הגדולים בהיסטוריה של ההיאבקות".
ג'ון מור מהאתר Pro Wrestling Dot Net כתב כי "כל קרב נמסר ברמת אירוע ראשי", ותיאר את הקרב המרכזי בין גרגאנו לצ'אמפה כ"סוף מושלם לסיפור ארוך ביניהם".
מאטי פאדוק מהעיתון הבריטי The Independent כתב שהאירוע "נמסר בצורה עוצרת נשימה", וכינה אותו "ערב קלאסי של היאבקות שיהיה קשה לשחזר אותו".
העיתונאי של Wrestling Observer Newsletter, דייב מלצר, העניק ציון של חמישה כוכבים גם לקרב הסולם המשושה על אליפות צפון אמריקה וגם לקרב ללא סנקציות בין גרגאנו לצ'אמפה, מה שהפך את קרבות אלה לקרב השני והשלישי אשר מקבלים ציון של חמישה כוכבים בשנת 2018.
1 מאסטש מאונטיין (טיילר בייט וטרנט סבן) היו אמורים ליטול חלק בטורניר בקרב נגד אוני לורקאן ודני בורץ', אך בסופו של דבר בעקבות פציעה של טיילר בייט לא יכלו להשתתף והזוג שהחליף אותם היה רודריק סטרונג ואלוף בריטניה של ה-WWE, פיט דאן.
2 הקרב היה קרב זוגות משולש שבו "הזוכה זוכה בהכל", כלומר גם באליפות הזוגות וגם בגביע לזכר דאסטי רודס.
NXT TakeOver: Chicago היה אחד מאירועי השלם וצפה של ארגון ההיאבקות האמריקאי, ה-WWE, השייך לארגון הפיתוח שלהם, NXT.
האירוע נערך ב-20 במאי 2017, באולם אולסטייט ארנה שבפרוורי שיקגו של רוזמונט, אילינוי וכלל קרבות בין המתאבקים של המותג NXT עקב העלילות, שנבעו ביניהן במהלך התקופה עד לקיום האירוע.
האירוע היה האירוע ה-15 בסדרת אירועי NXT TakeOver.
האירוע היה אירוע השלם וצפה השלישי של NXT בשנת 2017.
באירוע NXT TakeOver: Orlando, בובי רוד ניצח את שינסקה נקאמורה והגן בהצלחה על אליפות ה-NXT.
בפרק של התוכנית NXT שנערכה ארבעה ימים לאחר האירוע, רוד יצא אל הזירה והעליב את נקאמורה.
הידאו איטמי קטע את נאומו של רוד, סטר לו וביצע עליו את מהלך הסיום שלו, ה-GTS.
שבוע לאחר מכן, הג'נרל מנג'ר של NXT, ויליאם ריגל, קבע קרב בין השניים על התואר לאירוע בשיקגו.
אסקה הגנה בהצלחה על תואר אליפות הנשים של NXT נגד אמבר מון באירוע NXT TakeOver: Orlando, אך במהלך קרב זה, אסקה דחפה את השופט אל החבלים, מה שגרם למון ליפול מהחבל העליון.
מעשה זה ביסס את דמותה של אסקה כמעבר לדמות רעה.
ב-3 במאי בפרק של התוכנית NXT, רובי ריוט וניקי קרוס היו שתיים מתוך שלוש המשתתפות שנשארו בקרב הבאטל רויאל אשר קבע את המועמדת לתואר אליפות הנשים.
במהלך הקרב, אסקה תקפה את כל שלוש המתאבקות, מה שגרם לקרב להסתיים ללא הכרעה, מה שלמעשה נתן אינדיקציה לדמותה הרעה של אסקה.
לאחר הקרב, ויליאם ריגל הודיע שאסקה תגן על אליפות הנשים של NXT נגד מון, ריוט וקרוס בקרב מרובע באירוע בשיקגו.
לעומת זאת, מון ספגה פציעה בכתפה בזמן שאסקה השליכה אותה מן הזירה במהלך תקיפתה.
לכן, מון הוסרה מהקרב, מה שנהפך לקרב משולש על התואר.
ב-6 במאי, טיילר בייט ניצח את ג'וסף קונרס ושמר בהצלחה על תואר אליפות בריטניה של ה-WWE.
למחרת, נודע שבייט יגן על התואר נגד מארק אנדרוז, שהפך להיות הטוען לכתר לאחר שגבר על ג'יימס דרייק.
בייט ניצח את אנדרוז ושמר בהצלחה על התואר.
באותו הערב, פיט דאן ניצח את טרנט סבן והפך לטוען לכתר החדש.
כתוצאה מכך, קרב בין בייט לדאן על התואר נקבע לאירוע בשיקגו.
+ אישיויות אחרות על המסך תפקיד: שם:צוות השידורטום פיליפסנייג'ל מקגינספרסי ווטסוןג'ים רוס (קרב על אליפות בריטניה)כרוזמייק רוםשופטיםדארל שארמהדרייק וורץאדי אורנגופאנל לפני האירועצ'ארלי קארוסופיטר רוזנברגנייג'ל מקגינס
האירוע נפתח עם הקרב בין אריק יאנג לבין רודריק סטרונג.
בסיום, האחרון ביצע על יאנג את מהלך ה-End of Heartache, וניצח בקרב.
בקרב השני, טיילר בייט הגן על אליפות בריטניה נגד פיט דאן.
סיום הקרב התנהל כך שדאן ביצע על בייט את מהלך הסיום שלו, ה-Bitter End, כדי לנצח ולזכות בתואר.
קרב זה קיבל ציון של 4.75 כוכבים מהעיתונאי של Wrestling Observer Newsletter, דייב מלצר.
בנוסף לכך, קרב זה נבחר לקרב השנה של NXT.
לאחר מכן, אסקה הגנה על אליפות הנשים של NXT נגד ניקי קרוס ורובי ריוט בקרב משולש.
בסיום, אסקה ביצעה על ריוט את מהלך ה-Running knee smash, ולאחר מכן הצמידה לניצחון את שתי היריבות שלה באותו הזמן ושמרה בהצלחה על התואר.
בקרב הלפני אחרון, בובי רוד הגן על אליפות ה-NXT נגד הידאו איטמי.
רוד ביצע על איטמי את מהלך הסיום שלו, הגלוריוס DDT, אך לא הצליח להצמיד את איטמי לספירת שלוש מלאה.
מנגד, איטמי ביצע על רוד את מהלך ה-GTS, שבתגובה התגלגל אל מחוץ לזירה.
איטמי ניסה לבצע פעם נוספת את מהלך ה-GTS, אך רוד הצליח לחמוק מכך ולבצע פעמיים את מהלך הגלוריוס DDT, מה שאיפשר לו לנצח בקרב ולהגן על התואר בהצלחה.
בקרב המרכזי של הערב, The Authors of Pain (אקאם ורזאר) הגנו על אליפות הזוגות של NXT נגד DIY (ג'וני גרגאנו ותומאסו צ'אמפה) בקרב סולם.
גרגאנו ביצע את מהלך הספלאש ממעלה הסולם על אקאם, ששכב על סולם אשר הונח בין דופן הזירה למעקה המפריד את הקהל ממתחם הזירה, שבאותו הזמן צ'אמפה ביצע את מהלך הספלאש על רזאר, ששכב על סולם באותו האופן.
לאחר הסחת דעת מצד המנג'ר, פול אלרינג, גרגאנו ביצע עליו את מהלך הסופרקיק.
צ'אמפה ביצע על רזאר את מהלך הג'רמן סופלקס על גבי סולם, שהונח בפינת הזירה.
גרגאנו וצ'אמפה ביצעו את המהלך המשותף שלהם, ה-Meeting in the Middle, על גבי סולם, שבו אקאם היה כלוא בתוכו.
גרגאנו וצ'אמפה ניסו להוריד את חגורות האליפות מוו התלייה, אך אקאם ורזאר הצליחו לתפוס אותם ולבצע עליהם את מהלך הפאוורבומב.
הצמד הצליח לבצע על גרגאנו וצ'אמפה את מהלך הסופר קוליידר, שאיפשר להם לטפס במעלה הסולם ולהוריד מוו התלייה את חגורות האליפות.
ניצחון זה הבטיח ל-The Authors of Pain הגנה מוצלחת על חגורות האליפות.
לאחר הקרב, צ'אמפה תקף את גרגאנו וביצע עליו שני מהלכי Running knee smash.
לאחר מכן, צ'אמפה המשיך בתקיפה וביצע עליו את מהלך ה-Air Raid Crash אל תוך שני שולחנות שהיו ליד שולחן השדרנים.
לאחר מכן, צוות רפואי בדק את מצבו של גרגאנו, בעוד שהאירוע הסתיים.
תקיפה זו גרמה להפיכתו של צ'אמפה לדמות רעה ושנואה על הקהל.
NXT TakeOver: Rival הלוגו הרשמי של האירוע מידע ארגון WWE מותג (ים) NXT תאריך 11 בפברואר 2015 עיר וינטר פארק, פלורידה אולם אוניברסיטת פול סייל מספר צופים 400+ סדרת אירועי שלם וצפה של ה-WWEרויאל ראמבל:NXT TakeOverRivalפאסטליין סדרת אירועי NXT TakeOverR Evolution:NXT TakeOverRivalUnstoppable
NXT TakeOver: Rival היה אחד מאירועי השלם וצפה של ארגון ההיאבקות האמריקאי, ה-WWE, השייך לארגון הפיתוח שלהם, NXT.
האירוע נערך ב-11 בפברואר 2015, באוניברסיטת פול סייל שבווינטר פארק, פלורידה וכלל קרבות בין המתאבקים של המותג NXT עקב העלילות, שנבעו ביניהן במהלך התקופה עד לקיום האירוע.
האירוע היה האירוע הרביעי בסדרת אירועי NXT TakeOver.
האירוע היה אירוע השלם וצפה הראשון של NXT בשנת 2015.
הקרב המרכזי של האירוע NXT TakeOver: Rival הכיל עלילה בין חברים לחיים (ולעיתים יריבים), סמי זיין וקווין אואנס.
העלילה סיפרה את הסיפור כחברות ארוכה בין השניים, עוד לפני תקופתם ב-WWE, שבה הם הוכרו בתור קווין סטין (אואנס) ואל ג'נריקו (זיין).
השניים הפכו לחברים במהלך עבודתם בעבור הארגון הקנדי IWS ולאחר מכן זכייה פעמיים באליפות הזוגות של הארגון PWG ופעם אחת באליפות הזוגות של הארגון ROH.
בזמן שהיו חברים קרובים, השניים ניהלו יריבות מתוחה ביניהם בעלילה בארגון ROH שנמשכה מסוף שנת 2009 עד לסוף שנת 2012, שנה שבה זיין חתם על חוזה ב-WWE.
סטין, חתם גם הוא על חוזה בארגון ה-WWE בקיץ של שנת 2014, והצטרף לזיין בארגון הפיתוח NXT, שם ניתן לו שם הבמה קווין אואנס.
במהלך הבנייה של הופעת הבכורה של אואנס באירוע NXT TakeOver: R Evolution, הארגון הכיר בהיסטוריה הרחבה בין השניים, בדגש על החברות שלהם.
באירוע זה, אואנס ניצח בקרב הבכורה שלו את CJ פרקר ולאחר מכן בקרב המרכזי של הערב, זיין ניצח את אדריאן נוויל וזכה באליפות ה-NXT.
לאחר הניצחון, אואנס בא לברך את זיין על זכייתו, אך כעבור זמן קצר בגד בו ותקף אותו, כשביצע עליו את מהלך הפאוורבומב על דופן הזירה.
ב-14 בינואר 2015, זיין הגן בהצלחה על תואר האליפות נגד נוויל, כשפעם נוספת הותקף בסיום על ידי אואנס.
בתוכנית הבאה של NXT, זיין דרש קרב מול אואנס, שמנגד התעקש ואמר שהוא יתחרה נגדו רק אם תואר האליפות יהיה מונח על הכף.
זיין הסכים לתנאי וקרב ביניהם נקבע על התואר באירוע NXT TakeOver: Rival.
בשבועות לפני האירוע NXT TakeOver: Rival, הארגון ערך טורניר אשר נועד להכתיר את המועמד הבא לאליפות ה-NXT.
הטורניר כלל שמונה מתאבקים, ובו לקחו חלק פין באלור, קורטיס אקסל, הידאו איטמי, טיילר בריז, טייסון קיד, אדריאן נוויל, ברון קורבין ובול דמפסי.
בסיבוב הראשון ששודר ב-21 וב-28 בינואר, ארבעת המתאבקים שהתקדמו אל עבר שלב חצי הגמר היו באלור, איטמי, נוויל וקורבין.
ב-4 בפברואר, באלור ונוויל העפילו לגמר שנקבע שייערך באירוע NXT TakeOver: Rival.
ב-15 בינואר 2015, הצמד של בלייק ומרפי זכו באליפות הזוגות של NXT לאחר ניצחון על האלופים דאז, הלוצ'ה דרגונס (סין קארה וקאליסטו).
לפני הזכייה, הצמד ניצח מספר מועט של קרבות זוגות יחסית לזמן שהוגדרו כצמד, כך שזכייה באליפות זו הייתה בגדר הפתעה.
קרב חוזר על התואר בין הזוגות נקבע לאירוע NXT TakeOver: Rival.
האירוע נפתח עם הקרב של הידאו איטמי נגד טיילר בריז.
איטמי ביצע את מהלך בעיטת השוטגאן כדי להצמיד את בריז לניצחון.
בקרב השני, ברון קורבין התחרה נגד בול דמפסי בקרב ללא פסילות.
קורבין ביצע על דמפסי את מהלך הסיום שלו, ה-End of Days, מה שאיפשר לו להצמיד לניצחון את דמפסי.
לאחר מכן, בלייק ומרפי הגנו על אליפות הזוגות של NXT נגד הלוצ'ה דרגונס (סין קארה וקאליסטו).
הקרב הסתיים לאחר שמרפי ביצע על סין קארה את מהלך הבריינבאסטר ולאחר מכן בלייק ביצע עליו את מהלך הפרוג ספלאש שישה כוכבים, כדי לנצח בקרב ולשמור בהצלחה על חגורות האליפות.
בקרב הרביעי של הערב, אדריאן נוויל התחרה נגד פין באלור בקרב שקבע את זהות המועמד לתואר אליפות ה-NXT.
במהלך הקרב, באלור ביצע מספר מהלכים מהארסנל שלו, כשביניהם ביצע את מהלך הדרופקיק בעוד שנוויל נשען על מעקה הביטחון ואת מהלך הדייבינג פוט סטומפ על גבו של נוויל; מהלכים אלו לא הספיקו לבאלור להצמיד לספירת שלוש מלאה את נוויל.
מנגד, נוויל ביצע את מהלך הפיניקס ספלאש מהחבל האמצעי.
בסיום, באלור ביצע על נוויל את מהלך הראנינג פרונט דרופקיק ולאחר מכן קינח במהלך הסיום שלו, ה-Coup De Grace, שהספיקו לו כדי להצמיד את נוויל לניצחון ולהפוך למועמד החדש לתואר אליפות ה-NXT.
בקרב הלפני אחרון, שארלוט הגנה על אליפות הנשים של NXT נגד סשה בנקס, ביילי ובקי לינץ'.
במהלך הקרב, לינץ' ביצעה על שארלוט את מהלך האקספלודר סופלקס, שלא הספיק לה כדי להצמיד אותה לניצחון.
ביילי ביצעה על שארלוט את מהלך הסיום שלה, הביילי-טו-בלי סופלקס, מהחבל העליון, והצמידה אותה, אך בנקס שברה את ניסיון ההצמדה.
בסיום, בנקס הצמידה את שארלוט לניצחון וזכתה באליפות.
בקרב המרכזי של הערב, סמי זיין הגן על אליפות ה-NXT נגד קווין אואנס.
במהלך הקרב, זיין ביצע על אואנס את מהלך הבלו ת'אנדר בומב, שלא הספיק לו כדי לנצח בקרב.
לאחר שאואנס ביצע את מהלך הפופ-אפ פאוורבומב, שלא גרם להצמדה לספירת שלוש מלאה, זיין נראה כמי שנפצע בעקבות מהלך זה.
צוות רפואי ניגש שוב ושוב אל זיין ובדק את מצבו.
לאחר שאואנס ביצע ארבעה מהלכי פאוורבומב נוספים, אואנס הוכרז כמנצח בקרב עקב נוקאאוט טכני.
כתוצאה מכך, אואנס זכה באליפות ה-NXT.
אואנס הגן על אליפות ה-NXT נגד סמי זיין באירוע העוקב, NXT TakeOver: Unstoppable, כשגם קרב זה הסתיים ללא הצמדה עקב תקיפת ופציעת זיין על ידי אואנס, עד למצב שבו סמואה ג'ו הופיע וערך הופעת בכורה בארגון, כדי לעצור את תקיפתו של אואנס.
הטורניר להכתרת הטוען לכתר לאליפות ה-NXT
of the Beginning, היה אחד מאירועי השלם וצפה של ארגון ההיאבקות האמריקאי, ה-WWE, השייך לארגון הפיתוח שלהם, NXT.
האירוע נערך ב-8 ביוני 2016, באוניברסיטת פול סייל שבווינטר פארק, פלורידה וכלל קרבות בין המתאבקים של המותג NXT עקב העלילות, שנבעו ביניהן במהלך התקופה עד לקיום האירוע.
האירוע היה האירוע העשירי בסדרת אירועי NXT TakeOver.
האירוע היה אירוע השלם וצפה השני של NXT בשנת 2016.
ב-21 באפריל במהלך מופע אשר התקיים בלוול, מסצ'וסטס, שלא שודר בטלוויזיה, סמואה ג'ו ניצח את פין באלור וזכה באליפות ה-NXT.
ב-11 במאי בפרק של התוכנית NXT, הג'נרל מנג'ר של התוכנית, ויליאם ריגל, קבע קרב חוזר ביניהם שהתקיים באירוע NXT TakeOver: The End.
שישה ימים לאחר מכן, נודע שהקרב ביניהם יהיה קרב כלוב.
הודעה זו סימלה את קרב הכלוב הראשון בתולדות NXT.
באירוע NXT TakeOver: Dallas, אמריקן אלפא ניצחו את הריבייבל וזכו באליפות הזוגות של NXT.
ב-18 במאי בפרק של התוכנית NXT, הג'נרל מנג'ר של התוכנית, ויליאם ריגל, קבע קרב חוזר על חגורות האליפות בין הזוגות באירוע NXT TakeOver: The End.
ב-18 במאי בפרק של התוכנית NXT, ניה ג'קס ניצחה את אלופת הנשים של NXT לשעבר, ביילי.
לאחר הפסדה של ביילי ואי היכולת שלה להתחרות באופן מלא, ג'קס ניצחה את כרמלה ואלכסה בליס בקרב משולש אשר קבע את זהות המועמדת לתואר האליפות, שתפגוש את האלופה המכהנת, אסקה, באירוע NXT TakeOver: The End.
ב-25 במאי בפרק של התוכנית NXT, אוסטין אריס הצהיר על כוונותיו להפוך לאלוף NXT החדש, מה שגרר לתגובה מצד שינסקה נקאמורה.
הג'נרל מנג'ר של התוכנית, ויליאם ריגל, קבע קרב בין השניים לאירוע NXT TakeOver: The End.
ב-2 ביוני, הג'נרל מנג'ר של התוכנית, ויליאם ריגל, הכריז על כך שטיי דילינג'ר יתמודד מול אנדרדה "סיין" אלמאס באירוע עצמו.
+ אישיויות אחרות על המסך תפקיד: שם:צוות השידורטום פיליפסקורי גרייבסכרוזגרג המילטוןשופטיםדרייק וורץשון בנטאדי אורנגודנילו אנפיביופאנל לפני האירוערנה יאנגליטהקורי גרייבס
האירוע נפתח עם הקרב של אנדרדה "סיין" אלמאס נגד טיי דילינג'ר.
בסיום, אלמאס ביצע על דילינג'ר את מהלך ה-Double knee smash, שהספיק לו כדי להצמיד את דילינג'ר לניצחון.
בקרב השני, אמריקן אלפא (צ'אד גייבל וג'ייסון ג'ורדן) הגנו על אליפות הזוגות של NXT נגד הריבייבל (דאש ויילדר וסקוט דוסון).
בסיום, הריבייבל ביצעו על ג'ורדן את מהלך הסיום שלהם, ה-Shatter Machine, כדי לזכות בחגורות האליפות.
לאחר הקרב, אמריקן אלפא הותקפו על ידי שני גברים שלבשו בגדים בצבע שחור (לאחר מכן נודעו בשם "The Authors of Pain").
מנג'ר העבר, פול אלרינג, יצא לבמה וליווה את השניים בחזרה אל מאחורי הקלעים.
לאחר מכן, שינסקה נקאמורה התחרה נגד אוסטין אריס.
במהלך הקרב, אריס ביצע על נקאמורה את מהלך ההכנעה שלו, ה-Last Chancery, אך האחרון הצליח להגיע אל החבלים ולגרום להכנעה להישבר.
לאחר שאריס ביצע על נקאמורה את מהלך ה-Death Valley Driver על דופן הזירה, הוא ניסה לבצע את מהלך ה-Suicide Dive, אך נקאמורה הצליח להימנע מהפגיעה וכתוצאה מכך אריס התנגש במעקה הביטחון.
בסיום, נקאמורה ביצע על אריס מהחבל האמצעי את מהלך הסיום שלו, "קינשאסה", ולאחר מכן המשיך וביצע את מהלך הפאוורסלאם ופעם נוספת את הקינשאסה כדי לנצח בקרב.
בקרב הלפני אחרון, אסקה הגנה על אליפות הנשים של NXT נגד ניה ג'קס.
בסיום, אסקה ביצעה מספר מהלכי בעיטות שהצליחו לעזור לה בניצחון על ג'קס כדי לשמור על התואר.
בקרב המרכזי של הערב, סמואה ג'ו הגן על אליפות ה-NXT נגד פין באלור בקרב כלוב.
במהלך הקרב, ג'ו ביצע על באלור את מהלך המאסל באסטר, אך לא הצליח להצמיד את האחרון לספירת שלוש מלאה.
מנגד, באלור ביצע על ג'ו את מהלך הסיום שלו, ה-Coup de Grâce, אך גם הוא לא הצליח להשיג את הניצחון בקרב.
בסיום, באלור ניסה להימלט מהכלוב לאחר שהתחמק ממהלך ההכנעה של ג'ו, הקוקינה קלאץ', אך מנגד ג'ו ביצע עליו את מהלך הסופר מאסל באסטר כדי לנצח בקרב ולשמור על התואר בהצלחה.
NXT UK TakeOver: Blackpool היה אחד מאירועי השלם וצפה של ארגון ההיאבקות האמריקאי, ה-WWE, השייך למחלקת בריטניה של התוכנית NXT, ה-NXT UK.
האירוע נערך ב-12 בינואר 2019, באולם אמפרס בולרום שבבלקפול, לנקשייר, אנגליה וכלל קרבות בין המתאבקים של המותג NXT UK עקב העלילות, שנבעו ביניהם במהלך התקופה עד לקיום האירוע.
האירוע היה האירוע הראשון בסדרת אירועי NXT UK TakeOver.
בקרב המרכזי, פיט דאן ניצח את ג'ו קופי ושמר על אליפות בריטניה של ה-WWE.
לאחר הקרב, וולטר ערך את הופעת הבכורה שלו בארגון ותקף את קופי, לפני שדאן וולטר עמדו פנים אל מול פנים בקרב מבטים.
עוד ברשימת הקרבות, זאק גיבסון וג'יימס דרייק ניצחו את מאסטש מאונטיין (טרנט סבן וטיילר בייט) וכתוצאה מכך הפכו לאלופי הזוגות הראשונים של NXT UK, טוני סטורם ניצחה את ריאה ריפלי וזכתה באליפות הנשים של NXT UK, ופין באלור ערך הופעה מפתיעה, כשהחליף את טראוויס בנקס הפצוע, וניצח את ג'ורדן דבלין.
ארגון הפיתוח השני של החברה, ה-NXT UK, ערך את תחילת שידוריו באוגוסט 2018 ולאחר כשלושה חודשים אימץ את אירועי ה-TakeOver של NXT.
האירוע היה אירוע השלם וצפה הראשון של NXT UK בשנת 2019.
האירוע כלל קרבות שנבעו מעלילות מתוסרטות שהתקיימו במהלך התוכנית של NXT UK.
לאחר שזכתה בטורניר הנשים לזכר מאי יאנג לשנת 2018, טוני סטורם הצהירה במהלך ראיון שהיא יכולה להתחרות על אליפות נשים כלשהי לבחירתה.
היא טענה שהיא תאתגר את האלופה, ריאה ריפלי, לקרב על אליפות הנשים של NXT UK.
הג'נרל מנג'ר, ג'וני סיינט הבטיח לסטורם שהיא תתחרה נגד ריפלי על התואר וקרב ביניהן נקבע לאירוע בבלקפול.
ב-2 בינואר 2019 בתוכנית NXT UK, מאסטש מאונטיין (טרנט סבן וטיילר בייט) ניצחו את Gallus (מארק קופי ווולפגנג) כדי להעפיל לשלב הגמר של טורניר אליפות הזוגות של NXT UK.
מנגד, שבוע לאחר מכן, זאק גיבסון וג'יימס דרייק ניצחו את פלאש מורגן ובסטר ומארק אנדרוז כדי להעפיל לשלב הגמר.
כתוצאה מכך, קרב בין הזוגות נקבע לאירוע בבלקפול אשר יקבע את זהות אלופי הזוגות הראשונים של NXT UK.
ב-2 בינואר 2019 בתוכנית NXT UK, ג'ו קופי, מארק קופי ווולפגנג (הידועים כקבוצת Gallus) תקפו את מאסטש מאונטיין.
פיט דאן הגיע ונחלץ לעזרת סבן ובייט.
לאחר מכן נודע שדאן יגן על אליפות בריטניה של ה-WWE נגד ג'ו קופי באירוע בבלקפול.
חתימת החוזה בין השניים נערכה, וכתוצאה מכך הקרב ביניהם הפך לרשמי.
ב-2 בינואר 2019 בתוכנית NXT UK, דייב מסטיף ואדי דניס התחרו ביניהם בקרב שהסתיים ללא הכרעה.
סיד סקאלה, עוזרו של הג'נרל מנג'ר, ג'וני סיינט, ובכירים נוספים הגיעו כדי להפריד בין שני המתאבקים, אך נכשלו במשימתם.
כתוצאה מכך, ג'וני סיינט הכריז על קיום קרב ללא פסילות באירוע בבלקפול בין מסטיף לדניס.
ב-9 בינואר בתוכנית NXT UK, קרב בין טראוויס בנקס לבין ג'ורדן דבלין נקבע לאירוע בבלקפול.
+ אישיויות אחרות על המסך תפקיד: שם:צוות השידורויק ג'וסףנייג'ל מקגינסכרוזאנדי שפרדשופטיםדרייק וורץג'ואל אלןאדי אורנגושון מקלפליןמראייןרדזי צ'ייניאנגאניה
האירוע נפתח עם הקרב של מאסטש מאונטיין (טרנט סבן וטיילר בייט) נגד זאק גיבסון וג'יימס דרייק אשר קבע את זהות אלופי הזוגות הראשונים של NXT UK.
דרייק וגיבסון ניצחו בקרב לאחר שביצעו על סבן את מהלך ה-Ticket to Mayhem וכתוצאה מכך הפכו לאלופי הזוגות הראשונים של NXT UK.
לאחר מכן, ג'ורדן דבלין היה אמור להתחרות נגד טראוויס בנקס.
לפני הקרב, בנקס ביצע על דבלין את מהלך ה-Suicide Dive, אך לאחר מכן דבלין שם לעצמו למטרה לפגוע ברגלו של בנקס.
לאחר שבנקס הוכרז כמי שלא יוכל לקחת חלק בקרב ולווה אל מאחורי הקלעים על ידי בכירי הארגון, עוזר הג'נרל מנג'ר, סיד סקאלה, הגיע ואמר שהוא חזה שדבלין יעשה משהו בסגנון הזה ולכן ארגן תוכנית ב'.
הוא הכריז על כך שדבלין עדיין יתחרה בקרב מול יריב שנחשף והתגלה כלא אחר מאשר פין באלור, אשר שימש כמאמן של דבלין בצעירותו.
בתום קרב של כשתים עשרה דקות, באלור ביצע על דבלין את מהלך הסיום שלו, ה-Coup De Grâce, כדי לנצח בקרב.
בקרב השלישי, אדי דניס התחרה נגד דייב מסטיף בקרב ללא פסילות.